“หุ้นเอเชีย” ผันผวน! นลท.ยังวิตกเงินเฟ้อ หวั่นกระทบศก.โลก
“หุ้นเอเชีย” ผันผวน! นลท.ยังวิตกภาวะเงินเฟ้อและการปรับขึ้นอัตราดอกเบี้ย หวั่นกระทบต่อแนวโน้มเศรษฐกิจโลก  
“หุ้นเอเชีย” ผันผวน! นลท.ยังวิตกภาวะเงินเฟ้อและการปรับขึ้นอัตราดอกเบี้ย หวั่นกระทบต่อแนวโน้มเศรษฐกิจโลก  
23 พ.ค. 2565

ผู้สื่อข่าวรายงานว่า ตลาดหุ้นเอเชียเปิดผันผวนเช้านี้ หลังทิศทางดัชนีดาวโจนส์ตลาดหุ้นนิวยอร์กที่ปิดปรับตัวขึ้นเล็กน้อยในวันศุกร์ (20 พ.ค.2565) หลังจากที่การซื้อขายเป็นไปอย่างผันผวน ขณะที่นักลงทุนยังกังวลเรื่องภาวะเงินเฟ้อที่อาจกระทบต่อแนวโน้มเศรษฐกิจโลก
ดัชนี NIKKEI 225 ตลาดหุ้นญี่ปุ่นเปิดวันนี้ที่ 26,991.42 จุด พุ่งขึ้น 252.39 จุด หรือ +0.94%, ดัชนี HSI ตลาดหุ้นฮ่องกงเปิดวันนี้ที่ 3,107.09 จุด เพิ่มขึ้น 10.13 จุด หรือ +0.32% และดัชนี SSE Composite ตลาดหุ้นจีนเปิดวันนี้ที่ 3,150.49 จุด เพิ่มขึ้น 3.92 จุด หรือ +0.12%
โดยบรรยากาศการซื้อขายยังถูกกดันจากความวิตกเกี่ยวกับเงินเฟ้อที่พุ่งขึ้นและการปรับขึ้นอัตราดอกเบี้ย ขณะเดียวกันการเปิดเผยผลประกอบการที่น่าผิดหวังจากบริษัทวอลมาร์ทและบริษัทค้าปลีกรายอื่นๆ ในสัปดาห์ที่แล้ว ได้เพิ่มความวิตกเกี่ยวกับภาวะเศรษฐกิจด้วย
นอกจากนี้นักลงทุนยังซึมซับรายงานจากสำนักงานสถิติของเยอรมนี (Destatis) ซึ่งเปิดเผยเมื่อวันศุกร์ (20 พ.ค.) ว่า ดัชนีราคาผู้ผลิต (PPI) ของเยอรมนีดีดตัวขึ้น 33.5% ในเดือนเม.ย. เมื่อเทียบเป็นรายปี ซึ่งสูงกว่าที่นักวิเคราะห์คาดการณ์ไว้  โดยดัชนี PPI เดือนเม.ย. พุ่งขึ้นติดต่อกันเป็นเดือนที่ 7 และเพิ่มขึ้น 2.8% เมื่อเทียบกับเดือนก่อนหน้า
อีกทั้งนักลงทุนในภูมิภาคยังจับตาการรายงานผลประกอบการไตรมาสแรกของบริษัทเสี่ยวเผิง (Xpeng) ผู้ผลิตรถยนต์ไฟฟ้าสัญชาติจีน